
Tisztelt Képviselő-testület!
Az ECOGARDEN KFT. (1221 Budapest, Anna u. 9-11.) kereste meg az Önkormányzatot egy pályázati lehetőséggel kapcsolatban. A pályázat elnevezése, Szomszédsági Élő Laborok Pályázat.

· Felhívás azonosítója: HORIZON-NEB-2026-01-PARTICIPATION-03
· Benyújtási határidő: 2026. december 1., 17:00 brüsszeli idő
· Konzorciumi partnerek: Legalább 3 független jogi személy 3 különböző országban (1 tagállam + 2 további); legalább 3 szomszédság (városi, városkörnyéki, vidéki) legalább 3 tagállamban/társult országban
· Pályázható támogatás: 15 millió EUR
· Jogosult pályázók: egyetemek, kutatóintézetek, önkormányzatok / közigazgatási szervek, KKV-k, civil szervezetek, alapítványok, kulturális intézmények, művészeti szervezetek, tervezőirodák.

· Támogatás intenzitása: 100%

· A felhívás konkrét célja: feltárni, hogyan élik meg a lakók a saját szomszédságukat, és ez a megélés hogyan hat fizikai és mentális egészségükre, jóllétükre, közösségi érzéseikre. A kutatás eredményeinek a városi és vidéki tér- és felújítástervezésbe, valamint az önkormányzati közbeszerzésekbe is be kell épülniük.
· Megvalósítható tevékenységek (pl.):

•
Empirikus kutatás: kérdőívek, interjúk, néprajzi megfigyelés, fókuszcsoportok lakókkal.

•
Szenzoros és emocionális mérések: neuroépítészeti vizsgálatok, biofeedback, atmoszféra-érzékelés mérése.

•
Digitális eszközök fejlesztése: alkalmazások a lakók térmegélésének mérésére, térképezésére.

•
Élőlaboratóriumok (Living Labs) felállítása a kiválasztott szomszédságokban.

•
Co-creation workshopok lakókkal, művészekkel, tervezőkkel.

•
Kísérleti, demonstrációs beavatkozások (pl. közterek átalakítása, művészeti installációk, mikro-infrastruktúrák) – ezek hatásának mérése.

•
Adatgyűjtés és összehasonlító elemzés a több helyszín között.
· Várt eredmények:
A projekteknek mindkét kimenethez hozzá kell járulniuk:

1.
Robusztus bizonyítékok arról, hogy a lakók hogyan élik meg szomszédságukat, és ezek a tapasztalatok milyen hatással vannak az egészségükre és jóllétükre.

2.
A kutatás információval lássa el a szakpolitikákat, stratégiákat, szomszédság-tervezést és közbeszerzéseket a szomszédságok zöld átmenete érdekében, beleértve a természet-pozitív (nature-positive) átalakulást és a klímarezilienciát.
-
Kötelező elemek a sikeres pozícionáláshoz:
1. Több helyszín: legalább 3 szomszédságban, 3 országban (városi + peri-urbán + vidéki). Egy önkormányzat egyedül nem elég.

2. Kutatási design: ne csak építkezés legyen, hanem kontrollált összehasonlító kutatás: hogyan változik a lakók megélése, fizikai egészsége, közösségi köteléke a beavatkozás előtt és után?

3. Mérőeszközök: validált jólléti skálák, biomarkerek (pl. kortizol, lépésszám), szociometriai mérések, fenomenológiai interjúk. Beépítendő a NEB Self-Assessment Method.

4. Co-design: a parkot a lakókkal együtt tervezni (idősek + fiatalok közös workshopokon).

5. SSH bevonás kötelező: pszichológus, antropológus, szociológus, művészeti szakember.

6. Generalizálható módszertan: a projektnek olyan módszertant kell létrehoznia, amit más önkormányzatok más városokban is alkalmazni tudnak. Az output nem maga a park, hanem a tudás és a módszertan.

7. Skálázhatósági potenciál: hogyan terjeszthető az eredmény Európa más szomszédságaiba?

8. Természet-pozitív elem: a park ne aszfalttal és gumiszőnyeggel készüljön – integráljon természet-alapú megoldásokat (zöld felületek, fa, víz, vad növényzet, biodiverzitás). Ez a felhívás expicit követelménye.

9. Klímareziliencia: a tér hűtsön nyáron, viseljen el szélsőséges időjárást, kezelje a csapadékot.

A támogatási kérelmet az Ecogarden Kft. adja be. A pályázatíró a Prosperio Kft.
A konzorciumban többek között egy Egyetemnek és Magyarország mellett másik két uniós országnak is részt kell vennie. 

Eddig az ír Maynoot Egyetem környezeti pszichológus docense jelezte az érdeklődést, akinek a kutatási és érdeklődési területe abszolút illeszkedik a projekthez.

A pályázat megvalósítása során több szakemberrel és szakintézménnyel lesz módunk (és kell is) együttműködni, hogy a kutatás minél szélesebb körből merítsen.

A megépült KogniPark "living lab" helyszíneken például az idősek nappali gondozását ellátó intézmények is látogatást tehetnek, kipróbálhatják az ott lévő eszközöket, amiről aztán az intézmény szakemberei feljegyzést írnak és visszajelzéseket adnak a projektkoordinátornak. 

Az oda-vissza utazás költségét a pályázati forrásból tudják majd fedezni az intézmények.

A pályázat keretében, nyertesség esetén 3 db "Living lab" helyszínt (1 magyarországi és két szomszédos EU tagországbeli) kell majd megépíteni.

A magyarországit Bátaszéken lehetne létrehozni.

A parknak helyszínt kell biztosítani, illetve majd a park fenntartását és a karbantartását (elsősorban a telepített növényekre vonatkozik) kell elvégezni.

A park létrehozásához a helyben beszerezhető és kivitelezhető anyagokat a befogadó is intézheti és megépítheti saját maga (alvállalkozók bevonásával).

A speciális, interaktív és egyéb fejlesztő eszközöket beszerzésre, szállításra és telepítésre kerülnek.
Ezen felül az Önkormányzatnak kalkulálni kell még a fenntartási időszakra (1,5-2 évvel lehet tervezni) a költségeket, ami a támogatásból finanszírozható.

Az Önkormányzatnak továbbá vállalnia kell, hogy a pályázat lezárása után is fenntartja és működteti a parkot. 

Az Önkormányzat esetleg meg is veheti majd a parkokba beépített interaktív elemeket egy összegben, részletekben vagy esetleg bérleti díjért cserébe továbbra is ott marad.

Módunk lesz a KogniPark ötlet-koncepció, felhasználókra gyakorolt hatását és eredményességét tesztelni valós környezetben. A kognitív képességeket (érzékelés, észlelés, figyelem, emlékezet, gondolkodás, logika, stb…) fejlesztésére alkalmas a parkba telepített eszközök és a kialakított környezet.
A kutatásért felelős egyetemi csapat, - ideértve a bevont szakmai közreműködőket is - pedig elvégzi a teszteket a parkot látogató emberekkel készült interjúk és kérdőívek formájában, illetve a parkban elhelyezett mérőeszközökből származó adatok alapján. 

Helyszínként az alábbi lehetőségek jöhetnek szóba:
· önkormányzati tulajdon

· Emlékezések parkja, nyugati oldal,
· Sportcsarnok mögötti zöld terület,
· Sportpálya,

· idegen tulajdon

· Mozi épülete melletti volt gáztöltő állomás területe. 

A helyszínt még nem szükséges konkrétan megjelölni.
H a t á r o z a t i    j a v a s l a t :

HORIZON-NEB-2026-01-PARTICIPATION-03 elnevezésű pályázatra támogatási kérelem benyújtására 
Bátaszék Város Önkormányzatának Képviselő-testülete;
a.) egyetért azzal, hogy konzorciumi tagként támogatási kérelem kerüljön benyújtásra a HORIZON-NEB-2026-01-PARTICIPATION-03 elnevezésű pályázati felhívásra,

b.) a támogatási kérelemben vállalt tevékenység megvalósításához saját forrást nem biztosít,
c.) felhatalmazza a város polgármesterét a támogatási kérelem benyújtásához szükséges dokumentumok aláírására.

Határidő: 2026. szeptember 30.

Felelős:   Kondriczné dr. Varga Erzsébet jegyző
  (a határozat megküldéséért)

Határozatról értesül: 

                             Ecogarden Kft.
                             Bátaszéki KÖH városüz. iroda

                             Bátaszéki KÖH pénzügyi iroda

                             irattár

